NARIADENIE KOMISIE (ES) č. 1186/2007
z 10. októbra 2007,
ktorým sa mení a dopĺňa príloha I k nariadeniu Rady (ES) č. 1788/2003 stanovujúcemu poplatky v sektore mlieka a mliečnych výrobkov vzhľadom na oddelenie priameho predaja a dodávok v prípade Rumunska a Bulharska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1788/2003 z 29. septembra 2003 stanovujúce poplatky v sektore mlieka a mliečnych výrobkov (1), a najmä na jeho článok 6 ods. 1, šiesty pododsek,
keďže:
(1)
Rumunsko a Bulharsko v súlade s článkom 6 ods. 1 nariadenia (ES) č. 1788/2003 poskytli Komisii údaje o dodávkach pre rok 2006.
(2)
Na základe týchto údajov a preskúmania zo strany Komisie je primerané v prípade Rumunska a Bulharska prispôsobiť oddelenie dodávok od priamych predajov, ako sa uvádza v písmene f) prílohy I k nariadeniu (ES) č. 1788/2003.
(3)
Nariadenie (ES) č. 1788/2003 by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Tabuľka v písmene f) v prílohe I k nariadeniu Rady (ES) č. 1788/2003 sa mení a dopĺňa takto:
1.
Riadok pre Bulharsko sa nahrádza takto:
Referenčné množstvá pre dodávky, v tonách
Referenčné množstvá pre priame predaje, v tonách
„Bulharsko
889 000
90 000“
2.
Riadok pre Rumunsko sa nahrádza takto:
Referenčné množstvá pre dodávky, v tonách
Referenčné množstvá pre priame predaje, v tonách
„Rumunsko
1 251 000
1 806 000“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. októbra 2007